Helene elukool
"Helene elukool" on 2010. aastal valminud Eesti dokumentaalfilm, üliõpilasfilm. Filmi režissöör on Liis Nimik ja tootja Alasti Kino. Film esilinastus 18. novembril 2010 kinos Artis. See on Balti Filmi- ja Meediakooli filmiosakonna üliõpilase Liis Nimiku bakalaureusetöö. Linateos räägib noorest, 22-aastasest õpetajast oma pedagoogikarjääri alguses. Nimik pälvis filmi eest 2010. aastal Kaljo Kiisa noore filmitegija stipendiumi.